TSR หวังรายได้ปีนี้โตเข้าเป้า 25-30% พร้อมผุดสาขาขอนแก่นสิ้นเม.ย.
TSR หวังรายได้ปีนี้โตเข้าเป้า 25-30% พร้อมผุดสาขาขอนแก่นสิ้นเม.ย.
24 เม.ย. 2558

นายวีรวัฒน์ แจ้งอยู่ ประธานเจ้าหน้าที่บริหาร บริษัท เธียรสุรัตน์ จำกัด (มหาชน) หรือ TSR เปิดเผยว่า แนวโน้มผลการดำเนินของบริษัทในช่วงไตรมาส 1/58 และไตรมาส 2/58 จะเติบโตเพิ่มขึ้นกว่างวดเดียวกันของปีก่อน และภาพรวมทั้งปีจะเติบโตตามเป้าหมาย 25-30% อยู่ที่ 1,500 ล้านบาท พร้อมกันนี้ในสิ้นเดือน เม.ย.บริษัทเตรียมทำพิธีเปิดสาขาขอนแก่นอย่างเป็นทางการ และตามแผนปีนี้จะเปิดสาขาอีก 5 แห่ง
สำหรับภาพรวมการจับจ่ายของผู้บริโภคในช่วงไตรมาสแรกปี 58 ยังคงไม่ฟื้นตัว สาเหตุจากความกังวลภาวะเศรษฐกิจในประเทศและต่างประเทศ ประกอบกับอัตราหนี้ครัวเรือนในประเทศไทยเมื่อเทียบกับรายได้มีแนวโน้มสูงขึ้นอย่างต่อเนื่อง อย่างไรก็ดี บริษัทยังไม่ได้รับผลกระทบจากสถานการณ์ดังกล่าว เพราะผลิตภัณฑ์เครื่องกรองน้ำดื่มในครัวเรือนนับเป็นสินค้าจำเป็น เพื่อการบริโภคน้ำดื่มที่สะอาด และเป็นการลดค่าใช้จ่ายเพื่อเปรียบเทียบกับค่าใช้จ่ายในการซื้อน้ำขวดเพื่อการบริโภค